CELEX: 62020CN0654
Language: mt
Date: 2020-11-15 00:00:00
Title: Kawża C-654/20: Talba għal deċiżjoni preliminari mressqa mill-Apelativen sad – Sofia (il-Bulgarija) fil-15 ta’ Novembru 2020 – Proċeduri kriminali kontra VD

8.3.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 79/20
            
         
      Talba għal deċiżjoni preliminari mressqa mill-Apelativen sad – Sofia (il-Bulgarija) fil-15 ta’ Novembru 2020 – Proċeduri kriminali kontra VD
      (Kawża C-654/20)
      (2021/C 79/26)
      Lingwa tal-kawża: il-Bulgaru
      
         Qorti tar-rinviju
      
      Apelativen sad – Sofia
      
         Parti fil-proċeduri kriminali nazzjonali
      
      VD
      
         Domandi preliminari
      
      
                  1)
               
               
                  Il-prinċipju ta’ nullum crimen, nulla poena sine lege jippermetti dispożizzjoni legali nazzjonali li, għall-istess fatt, jiġifieri s-sewqan ta’ vettura bil-mutur fil-perijodu li matulu hija applikabbli miżura amministrattiva vinkolanti li tissospendi b’mod temporanju l-liċenzja tas-sewqan ta’ vettura bil-mutur, tipprevedi fl-istess ħin responsabbiltà amministrattiva u kriminali, mingħajr ma hemm kriterji li jippermettu li ssir distinzjoni oġġettiva bejn iż-żewġ tipi ta’ responsabbiltà?
               
            
                  2)
               
               
                  Fil-każ li l-Qorti tal-Ġustizzja tagħti risposta fin-negattiv għall-ewwel domanda, liema huma s-setgħat tal-qorti nazzjonali sabiex tiżgura l-applikazzjoni effettiva tal-prinċipji tad-dritt tal-Unjoni Ewropea?
               
            
                  3)
               
               
                  Piena li ċċaħħad il-libertà għal perijodu sa tliet snin u multa ta’ bejn 200 u 1 000 lev Bulgaru (BGN) hija proporzjonata fis-sens tal-Artikolu 49(3) tal-Karta tad-Drittijiet Fundamentali tal-Unjoni Ewropea fir-rigward ta’ reat li jikkonsisti fis-sewqan ta’ vettura bil-mutur fil-perijodu li matulu hija applikabbli miżura amministrattiva vinkolanti li tissospendi b’mod temporanju l-liċenzja tas-sewqan ta’ vettura bil-mutur?